[pic] | EUROOPA ÜHENDUSTE KOMISJON |

Brüssel 13.6.2007

KOM(2007) 342 lõplik

Ettepanek:

NÕUKOGU OTSUS,

ühenduse ühise seisukoha kehtestamise kohta energiaühenduse ministrite nõukogus 29. juunil 2007 (Podgorica) seoses varustuskindlust, vastastikust abi ja energiatõhusust käsitleva ühenduse õigustiku laiendamisega

(komisjoni esitatud)

SELETUSKIRI

Euroopa Ühendus teeb ettepaneku laiendada ühenduse õigustikku lepinguosalistele. Energiaühenduse lepingu II jaotise alusel ettenähtud laiendamine tugineb energiaühenduse lepingu artikli 100 alapunktile ii. Euroopa Ühendus teeb ettepaneku, et kõnealusesse menetlusse kaasatakse järgmised direktiivid ja järgmine määrus:

1. direktiiv 2005/89/EÜ elektrienergia varustuskindluse ja infrastruktuuriinvesteeringute kohta;

2. direktiiv 2004/67/EÜ, mis käsitleb maagaasitarnete kindluse tagamise meetmeid;

3. määrus 1775/2005/EÜ maagaasiedastusvõrkudele juurdepääsu tingimuste kohta.

Sellega seoses uurib komisjon asjakohaseid vahendeid, et tagada asjaomaste asutuste tihe koostöö ja/või nende asutuste konsolideerimine.

Energiaühenduse lepingu artikliga 46 on ette nähtud, et konkreetse juriidilise kohustuse (vastastikune abi) täitmiseks tuleb vastastikuse abi korraldamiseks vastu võtta menetlusdokument. Seoses sellega teeb Euroopa Ühendus ettepaneku pikendada energiaühenduse lepingu artikliga 46 ettenähtud tähtaega kahe või kolme aasta võrra kooskõlas artikli 100 alapunktiga i, arvestades asjaolu, et EL arutab veel kõnealust küsimust, ning energiaühenduse lepingu alusel ei peaks liikuma edasi enne, kui EL on vastu võtnud oma seisukoha. Vastasel juhul on lepinguosalised diskrimineerimisohus (vt sõlmimise otsuse artikli 4 lõige 6 (29. mai 2006 L 198/15) – 2006/500/EÜ). Alalisel kõrgetasemelisel töörühmal palutakse ELile koostada aruanne, mis kajastaks lepinguosaliste arvamusi, et neid saaks käsitleda ELi tasandil toimuval arutelul.

Kõnealune ettepanek ei kujuta endast finantskohustust Euroopa Ühendusele. Ettepaneku rahalisi aspekte käsitletakse energiaühenduse 2008/2009. aasta eelarve kohta tehtud lõpliku ettepaneku kontekstis.

Ettepanek:

NÕUKOGU OTSUS,

ühenduse ühise seisukoha kehtestamise kohta energiaühenduse ministrite nõukogus 29. juunil 2007 (Podgorica) seoses varustuskindlust, vastastikust abi ja energiatõhusust käsitleva ühenduse õigustiku laiendamisega

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikli 300 lõike 2 teist lõiku,

võttes arvesse nõukogu 29. mai 2006. aasta otsust energiaühenduse lepingu sõlmimise kohta Euroopa Ühenduse poolt (2006/500/EÜ), eriti selle artiklit 4,

ON TEINUD JÄRGMISE OTSUSE:

Ainus artikkel

Käesoleva otsuse lisas on esitatud Euroopa Ühenduse seisukoht ministrite nõukogus seoses Podgoricas 29. juuni 2007 toimuva energiaühenduse ministrite kohtumiseks kehtestatud päevakorraga.

Brüssel,

Nõukogu nimel

eesistuja

LISA

Ühenduse õigustiku laiendamine

Ühendus teeb ettepaneku lisada direktiiv 2005/89/EÜ (elektrienergia varustuskindluse ja infrastruktuuriinvesteeringute kohta), direktiiv 2004/67/EÜ (mis käsitleb maagaasitarnete kindluse tagamise meetmeid) ja määrus 1775/2005/EÜ (maagaasiedastusvõrkudele juurdepääsu tingimuste kohta) energiaühenduse lepingusse kõnealuse lepingu artikli 100 alapunkti ii alusel koos asjakohase üleminekuperioodiga.

Sellega seoses uurib komisjon asjakohaseid vahendeid, et tagada asjaomaste asutuste tihe koostöö ja/või komiteede konsolideerimine.

Varustuskindlus

Energiaühenduse lepingu artikli 29 kohaselt võib ühendus nõustuda meetme (või mehhanismi) rakendamisega, millel on samasugune mõju kui direktiivi 2005/89/EÜ (elektrienergia varustuskindluse ja infrastruktuuriinvesteeringute kohta) ja direktiivi 2004/89/EÜ (mis käsitleb maagaasitarnete kindluse tagamise meetmeid) alusel liikmesriikidele ettenähtud kohustustel. Ühendus võib nõustuda kõnealuste andmete kokkuvõtte edastamisega energiaühenduse sekretariaati.

Vastastikune abistamine

Võttes arvesse energiaühenduse lepingu artikleid 44–46 ja selles esitatud energiaühenduse raamistikku hõlmavat muudatusettepanekut pikendada ajavahemikku kahe või kolme aasta võrra kooskõlas energiaühenduse lepingu artikli 100 alapunktiga i, võib ühendus nõustuda:

- kaitsemeetmeid ja vastastikust abi käsitleva klausliga, juhul kui energiaturgudel esineb piirkondlikke häireid. Meetmetel oleks samasugune mõju kui direktiivi 2003/54/EÜ artiklil 24 ja direktiivi 2003/55/EÜ[1] artiklil 26, ja muudel kohaldatavatel ühenduse õigustiku osadel; ning

- töörühma loomisega kõnealuse küsimuse uurimiseks, et koostada aruanne, mida käsitletakse energiaühenduse ministrite nõukogus hiljemalt ühe aasta pärast.

Energiatõhusus

Energiaühenduse lepingu artikli 35 kohaselt võib ühendus nõustuda töörühma loomisega, et töötada välja üksikasjalik kava energiatõhususe probleemide lahendamiseks energiaühenduses.

[1] Tekst on võetud dokumendist 7554/04, mille nõukogu kiitis heaks 6. aprillil 2004.